อายุ23ค่ะ มีตกขาวสีขุ่นออกเหลืองปนเขียว ไม่มีกลิ่นคาว ไม่คัน เป็นประจะแทบทุกวัน บางครั้งนานๆทีละเป็นสีใสออกเหลือง เป็นเวลานานประมาณ2-3เดือนแล้วค่ะ ไม่เคยมีเพศสัมพันธ์ เคยทานยาและสอดยาที่เภสัชจัดให้แล้วไม่หายค่ะ ตอนสอดยาสอดได้ลึกประมาณ3-4เซนติเมตรค่ะไม่สามารถดันเข้าได้ลึกเมื่อทำตามฉลากใช้ยา ควรรักษาหรือทำอย่างไรดีคะ อยากไปหาแต่กลัวตอนตรวจจะเจ็บและฉีกค่ะเพราะตอนสอดยาก็ค่อนข้างเจ็บเล็กน้อย
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในกรณีนี้น่าจะมีช่องคลอดติดเชื้อค่ะ ซึ่งจริงๆแล้วแนะนำพบสูตินรีแพทย์เพื่อตรวจภายในและนำตกขาวไปตรวจดูก่อน จะได้ทราบว่าเป็นติดเชื้อประเภทใด เพื่อจะให้ยาฆ่าเชื้อได้อย่างถูกต้องค่ะ การซื้อยามาสอดเองอาจจะได้ยาที่ไม่ตรงกับโรคได้ หรือในบางกรณีถ้าเป็นเชื้อแบคทีเรีย อาจจะใช้ยาฆ่าเชื้อแบบรับประทานได้ ไม่จำเป็นต้องสอดยาค่ะการตรวจภายในนั้น สูตินรีแพทย์มักจะทำด้วยความนุ่มนวลและใช้เครื่องมือขนาดเล็กที่สุดเท่าที่จะทำได้ค่ะ ไม่ต้องกังวลนะคะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์